section_heading: Vojna karijera
paragraph_text: Albrecht je u vojsku stupio 1885. godine, te se ubrzo počeo uspinjati u vojnoj hijerarhiji. Čin pukovnika dostigao 1896. godine, general bojnikom je postao 1898. godine, dok je 1901. godine promaknut u čin general poručnika. U rujnu 1906. promaknut je u generala pješaštva kada dobiva i zapovjedništvo nad XI. korpusom smještenim u Kasselu. Nakon toga, u veljači 1908. postaje zapovjednikom XIII. korpusa smještenog u Stuttgartu, da bi u siječnju 1913. postao glavnim inspektorom 6. armije. U rujnu te iste godine unaprijeđen je u čin general pukovnika.